
Datum: 16.02.2009
Številka: 410-0019/2008
POSLOVNO POROČILO ZA LETO 2008
1. ZAKONSKE PODLAGE
V skladu z določili 21. člena veljavnega Zakona o lokalni samoupravi, občina samostojno opravlja lokalne zadeve javnega pomena določene z statutom oziroma zakonom. Občina za zadovoljevanje potreb svojih prebivalcev opravlja zlasti naslednje naloge:
· upravlja občinsko premoženje;

· omogoča pogoje za gospodarski razvoj občine in v skladu z zakonom opravlja naloge s področja gostinstva, turizma in kmetijstva;

· načrtuje prostorski razvoj, v skladu z zakonom opravlja naloge na področju posegov v prostor in graditve objektov ter zagotavlja javno službo gospodarjenja s stavbnimi zemljišči;

· ustvarja pogoje za gradnjo stanovanj in skrbi za povečanje najemnega socialnega sklada stanovanj;

· v okviru svojih pristojnosti ureja, upravlja in skrbi za lokalne javne službe;

· pospešuje službe socialnega skrbstva, za predšolsko varstvo, osnovno varstvo otroka in družine, za socialno ogrožene, invalide in ostarele;

· skrbi za varstvo zraka, tal, vodnih virov, za varstvo pred hrupom, za zbiranje in odlaganje odpadkov in opravlja druge dejavnosti varstva okolja;

· ureja in vzdržuje vodovodne in energetske komunalne objekte;

· ustvarja pogoje za izobraževanje odraslih, ki je pomembno za razvoj občine in za kvaliteto življenja njenih prebivalcev;

· pospešuje vzgojno izobraževalno, informacijsko dokumentacijsko, društveno in drugo dejavnost na svojem območju;

· pospešuje razvoj športa in rekreacije;

· pospešuje kulturno umetniško ustvarjalnost, omogoča dostopnost do kulturnih programov, zagotavlja splošnoizobraževalno knjižnično dejavnost ter v skladu z zakonom skrbi za kulturno dediščino na svojem območju;

· gradi, vzdržuje in ureja lokalne javne ceste, javne poti, rekreacijske in druge javne površine v skladu z zakonom ureja promet v občini ter opravlja naloge občinskega redarstva;

· organizira opravljanje pokopališke in pogrebne službe;

· organizira komunalno-redarsko službo in skrbi za red v občini;

· skrbi za požarno varnost;

· organizira pomoč in reševanje za primere elementarnih in drugih nesreč;

· določa prekrške in denarne kazni za prekrške, s katerimi se kršijo predpisi občine in opravlja inšpekcijsko nadzorstvo nad izvajanjem občinskih predpisov in drugih aktov, s katerimi ureja zadeve iz svoje pristojnosti, če ni z zakonom drugače določeno;

· sprejema statut občine in druge splošne akte;

· organizira občinsko upravo;

· ureja druge lokalne zadeve javnega pomena.
Nadalje Odlok o organizaciji in delovnem področju občinske uprave Občine Žirovnica (UVG 35/03) v 23. členu določa, da občinska uprava opravlja strokovne, upravne, organizacijsko tehnične in administrativne naloge na področju:
· splošnih zadev,

· razvoja,

· javnih financ,

· gospodarskih dejavnosti in kmetijstva,

· družbenih dejavnosti,

· varstvo okolja, gospodarskih javnih služb in infrastrukture,

· urejanje prostora,

· upravljanje z nepremičninami v lasti občine,

· prometa,
· stanovanjskega gospodarstva,

· zaščite in reševanja,
· inšpekcijskega nadzorstva in občinskega redarstva,

· ostale naloge iz pristojnosti občine.

2. SPLOŠNE ZADEVE

Na področju splošnih zadev opravlja občinska uprava naslednje naloge:

· kadrovske zadeve;

· opravlja strokovna, organizacijska, administrativna in tehnična opravila za potrebe župana, občinskega sveta in njegovih delovnih teles, za člane občinskega sveta, nadzorni odbor ter druge občinske organe;

· splošne pravne zadeve 

· naloge glavne pisarne;

· gospodarjenje z zgradbo občine in tehnično opremo;

· avtomatska obdelava podatkov za potrebe organov občine;

· druge naloge, ki po svoji naravi sodijo v to področje. 

Kadrovske zadeve
V občinski upravi Občine Žirovnica je bilo v prvi polovici leta 2008 zaposlenih 7 delavcev, nato je dvema prenehalo delovno razmerje, septembra pa se je s porodniškega dopusta vrnila ena delavka, tako da je bilo v zadnji tretjini leta v občinski upravi zaposlenih 6 delavcev. 
Opravljenih je bilo skupno 15.332 delovnih ur, kar je 2,2% manj kot v preteklem letu, od tega 644 nadur. Bolniških odsotnosti je bilo skupaj 184 ur, od tega je bilo 8 ur refundiranih. 
Posebne fluktuacije ni bilo.

Izobrazbeno in starostno strukturo zaposlenih ocenjujemo kot zelo ugodno. Dva stalno zaposlena  delavca sta imela visoko strokovno izobrazbo, ostali pa univerzitetno izobrazbo. Vsi zaposleni so imeli s sistemizacijo zahtevano stopnjo izobrazbe in delovne izkušnje. Povprečna starost zaposlenega (brez župana) je znašala na dan 31. 12. 2008 36 let. 
Čiščenje prostorov občine in hišniška dela so  zagotovljena s pogodbenim delom. 

V letu 2008 sta bila ustanovljena dva skupna organa in sicer Skupna notranjerevizijska služba občin Jesenice, Bohinj, Gorje, Kranjska Gora in Žirovnica ter Medobčinski inšpektorat in redarstvo občin Jesenice, Gorje, Kranjska Gora in Žirovnica, ki bosta v polni sestavi začela delovati v letu 2009.
Za izvedbo posameznih strokovnih nalog, ki presegajo okvir enega delovnega mesta ali občinske uprave, so bile ustanovljene oz. so delovale naslednje komisije in projektne skupine:

· komisija za razdelitev sredstev po javnih razpisih na področju kmetijstva, 

· komisija za razdelitev sredstev po javnih razpisih na področju družbenih dejavnosti,

· komisija za popis premoženja, sredstev in obveznosti do virov sredstev,

· komisija za pripravo letnega program športa, 

· komisija za razpolaganje s premoženjem občine,

· delovna skupina za pripravo strategije prostorskega razvoja občine.
Upravne, izvršilne, razvojne naloge in naloge v zvezi z izvajanjem javnih služb
1. Upravne naloge

Občinska uprava je izvajala upravne naloge iz svoje izvirne pristojnosti. S strani države ni bilo prenesenih nalog v upravljanje občini, pač pa jih je prenesla iz občine nekaj nazaj k sebi (izdaja gradbenih dovoljenj za nezahtevne objekte). V 14 različnih upravnih postopkih je bilo izdanih 1048 odločb ali drugih aktov, kar je 11 % več kot v preteklem letu. Sedem pritožb je bilo reševanih na drugi stopnji.  
2. Izvršilne naloge
V tem okviru je občinska uprava izvedla vse aktivnosti za izvedbo občinskih predpisov, predvsem pa proračuna občine. S 5 javnimi razpisi za dodelitev proračunskih sredstev je občinska uprava prejela  in rešila 57 vlog. Izvedla je 25 postopkov javnih naročil (brez javnih naročil z naročilnico), od tega 5 javnih razpisov.  Po vrstah in postopkih je število navedeno v delu poročila za posamezna delovna področja. V letu 2008 je izdelala investicijsko dokumentacijo, ki je služila za vključitev razvojnih projektov v načrt razvojnih programov in kot dokumentacija za prijave na razpise za državna in evropska sredstva. Pripravila je vso dokumentacijo in prijavo za prvi javni razpis razvoja regij, na katerem je s prijavo uspela kot (kanalizacija Vrba, Breznica). Občina je sodelovala pri pripravi projekta GORKI za prijavo na sredstva evropskega kohezijskega sklada. Pripravila je tudi vso dokumentacijo in prijavo na razpis za sredstva za sofinanciranje investicij po 21. členu ZFO (vodohran Smokuč).  Pripravila in izvajala je vse pogodbe, sklenjene za realizacijo posamezne postavke proračuna. 
V letu 2008 je bil izveden en pregled inšpekcijskih služb in sicer s strani požarnega inšpektorja. 
3. Sodelovanje pri oblikovanju politik razvoja posameznih področij

Občinska uprava je pripravljala predloge  splošnih in posamičnih aktov ter drugih gradiv in zagotavljala  strokovno pomoč pri oblikovanju politik. V letu 2008 je občinska uprava pripravila naslednje predpise in akte, ki jih je obravnaval občinski svet:

· Odlok o ustanovitvi skupne notranje revizijske službe občin Jesenice, Bohinj, Gorje, Kranjska Gora in Žirovnica

· Odlok o ustanovitvi medobčinskega inšpektorata in redarstva občin Jesenice, Gorje, Kranjska Gora in Žirovnica

· Sklep o določitvi in organiziranju enot, služb in drugih organov za opravljanje nalog zaščite, reševanja in pomoči v občini Žirovnica

· Dogovor o ureditvi medsebojnih premoženjsko pravnih razmerij in Odlok o statusnih spremembah javnega zavoda Gorenjske lekarne

· Odlok o zaključnem računu proračuna Občine Žirovnica za leto 2007

· 1. in 2. Rebalans proračuna Občine Žirovnica za leto 2008

· Odlok o načinu izvajanja in podelitve koncesije lokalne gospodarske javne službe sistemskega operaterja distribucijskega omrežja zemeljskega plina za geografsko območje občine Žirovnica

· Dopolnitve poslovnika občinskega sveta

· Odlok o spremembah in dopolnitvah odloka o spremembah in dopolnitvah prostorskih sestavin dolgoročnega in srednjeročnega družbenega plana Občine Jesenice za Občino Žirovnica

· Odlok o spremembah in dopolnitvah odloka o določitvi seznama upravičencev za vračilo vloženih sredstev v telekomunikacijsko omrežje 

4. Razvojne naloge 

Občinska uprava je spremljala stanje na posameznih področjih, ki so v pristojnosti občine in skrbela za njihov razvoj v skladu s sprejeto politiko občine. V tem okviru usklajuje programe izvajalcev javnih služb (javnih podjetij in javnih zavodov, katerih ustanoviteljica ali soustanoviteljica je občina Žirovnica)  z razvojnim planom občine in spremlja izvajanje teh programov.  
V letu 2008 se je začel postopek priprave Razvojnega programa Občine Žirovnica 2009-2016 z elementi do leta 2020, ki bo občinskemu svetu v obravnavo dan predvidoma v mesecu maju 2009.
Velik del razvojnih nalog je bil še vedno vezan na pripravo občinskega prostorskega načrta, OPN, za katerega so se dopolnjevale strokovne podlage (urbanistični načrti naselij, strokovne podlage za kolesarske steze). Še naprej potekajo vse aktivnosti v zvezi z izdelavo OPN in občinskim podrobnim prostorskim načrtom za obrtno cono. Občina je v letu 2008 izpeljala tudi spremembe in dopolnitve Odloka o spremembah in dopolnitvah prostorskih sestavin dolgoročnega in srednjeročnega družbenega plana Občine Jesenice za Občino Žirovnica za potrebe ureditve obrtne cone, kar bo omogočilo nadaljnjo izdelavo OPPN te cone z ustreznim urejanjem gradbenih parcel, stavbne mase in komunalnega opremljanja zemljišč. 
5. Izvajanje in razvoj gospodarskih javnih  služb

Občina je preko  izvajalcev gospodarskih javnih služb izvajala vse gospodarske javne službe, ki so v njeni pristojnosti. Nadaljevala je z opremljanjem zemljišč z javno kanalizacijo, s pomočjo evropskih strukturnih sredstev je v celoti zaključila izgradnjo javne kanalizacije in obnove vodovodnega omrežja na Rodinah. S tem je v občini zgrajena kanalizacija za 3 od 10 naselij oz. za 22 % prebivalcev občine. Nadaljevale so se aktivnosti pri pridobivanju dokumentacije za gradnjo kanalizacije v ostalih naseljih, prav tako pa je bila občina aktivno vključena v postopke priprave skupnih projektov na nivoju Gorenjske za kandidiranje na sredstva EU (kohezijski sklad in strukturni skladi). Podpisana je bila pogodba z javnim komunalnim podjetjem JEKO-IN o najemu deponije Mala Mežakla, katere solastnica je Občina Žirovnica, prav tako pa tudi o najemu vodovodnega in kanalizacijskega omrežja. Še vedno ni podpisana pogodba o upravljanju oz. najemu ČN Jesenice, za katero še vedno potekajo usklajevanja glede ugotovitve novih deležev lastništva na podlagi virov financiranja za naložbe v ta objekt od delitvene bilance naprej.  

Strokovna, organizacijska, administrativna in tehnična opravila za potrebe župana, občinskega sveta in njegovih delovnih teles, za člane občinskega sveta, nadzorni odbor ter druge občinske organe
V letu 2008 je občinska uprava izvedla strokovne, organizacijske in administrativno tehnične naloge za župana, občinski svet in druge organe občine in delovna telesa občinskega sveta.   

Organi občine so se sestali na naslednjem številu sej  z naslednjo udeležbo: 

	Organ
	št. sej
	% udeležbe

	Občinski svet, redna seja
	6
	76,2

	Občinski svet, nadaljevanje seje
	0
	0

	Občinski svet, izredna seja
	1
	64,3

	Nadzorni odbor
	5
	100

	Statutarno-pravna komisija
	5
	84

	Komisija za mandatna vprašanja volitve in imenovanja
	3
	73,3

	Odbor za prostor, varstvo okolja gospod. infrastrukturo
	5
	60

	Odbor za gospodarske dejavnosti
	2
	70

	Odbor za negospodarstvo in družbene dejavnosti
	5
	60

	Svet za preventivo in vzgojo v cestnem prometu
	3
	45,8

	Svet za varnost
	1
	80

	Svet uporabnikov javnih dobrin
	1
	70

	Svet časopisa
	2
	75

	Štab za civilno zaščito 
	1
	80,0

	Odbor za razpolaganje s sredstvi požarnega sklada
	1
	50,0


Sosvet načelnika Upravne enote Jesenice se v se sestal na eni seji ob imenovanju nove načelnice UE. 

Mesečno so bili sestanki županov Zgornje Gorenjske, ki jih je organizirala razvojna agencija Ragor. 

Delovali so tudi vaški odbori. Po enkrat so se sestali vaški odbori Moste, Rodine, Smokuč, Zabreznica in Žirovnica, dvakrat Breznica ter devetkrat Selo zaradi priprave na srečanje Selo, Sele. Vaški odbori Breg, Doslovče in Vrba se niso sestali nikoli. 
Občina je v letu 2008 prekinila sodelovanje s sosednjimi občinami na področju GIS v okviru koordinacije, ki jo je izvajala razvojna agencija Ragor. GIS-i vseh občin so več ali manj dodelani, zato je Občina Žirovnica menila, da nadaljnje organizirano sodelovanje med občinami na to temo nima več ustrezne podlage.
Splošne pravne zadeve
Občinska uprava je izvajala pravne zadeve v zvezi z zastopanjem občine pred sodišči in drugimi upravnimi organi in vodila upravni postopek na drugi stopnji. Med te zadeve spada tudi urejanje premoženjsko pravnih zadev, ki so posledica ustanovitve občine in lastninske zakonodaje (vpis premoženja v zemljiško knjigo, izločanje premoženja, ki se po veljavni zakonodaji prenaša na druge pravne osebe). V letu 2008 je bilo veliko aktivnosti usmerjenih v pridobivanje služnosti za gradnjo kanalizacije po naseljih,  gradnjo pločnika in drugih investicij, pri katerih smo v delo vključili zunanje sodelavce. V letu 2008 je bilo delno prodano premoženje občine, ki ga ne potrebuje za izvajanje svojih pristojnosti (stanovanja, stavbna zemljišča). 
Naloge glavne pisarne
Občinska uprava je v okviru te naloge vodila, usklajevala in nadzirala pretok dokumentov, organizirala pisarniško poslovanje in hrambo dokumentarnega gradiva, nudila informacije strankam o upravnih postopkih, ki jih vodi občinska uprava. Nadaljevale so se aktivnosti za ureditev arhivskega in dokumentarnega gradiva. 
Gospodarjenje z zgradbo občine in tehnično opremo
Občinska uprava je skrbela za tekoče vzdrževanje občinske zgradbe in tehnične opreme. Za vzdrževanje tehnične opreme je imela sklenjene pogodbe z zunanjimi izvajalci. Občinska upravna stavba s svojimi prostori omogoča komaj zadosten servis občanom in tudi kvalitetne delovne pogoje za zaposlene. V letu 2008 je bila zaradi dotrajanosti na novo prekrita streha občinske upravne stavbe.

Avtomatska obdelava podatkov za potrebe organov občine
Občinska uprava skrbi za stalno posodabljanje in uvajanje novih možnosti, ki jih nudi elektronsko poslovanje in računalniški programi. Občina je povezana v državni informacijski sistem preko sistema HKOM, kar ji omogoča, da neposredno pridobiva podatke za izvajanje svojih pristojnosti iz državnih baz podatkov (zemljišča knjiga, register prebivalcev). Posodobljena oprema omogoča tudi prenos zvočnih zapisov sej občinskih svetov v svetovni splet. 
Informiranje

V letu 2008 je občina sproti informirala svoje občane in drugo javnost preko spletne strani občine (aktualni dogodki, sprejeti predpisi, informacije javnega značaja itd.), mesečne zgibanke, ki jo izdaja Zavod za turizem in kulturo ter občinskega časopisa Novice občine Žirovnica, ki izide štirikrat letno. 

Protokol
Občinska uprava je izvajala vse strokovne, tehnične in organizacijske naloge za protokolarne dogodke, vezane na državne in občinske praznike, protokolarne obveznosti v zvezi s pomembnimi dogodki podjetij in društev in tudi visokih okroglih obletnic občanov, ki jim občina izkazuje posebno pozornost. 
V letu 2008 so bile izvedene naslednje prireditve in srečanja: prireditev za kulturni praznik (8. februar), komemoracija ob dnevu državnosti (25. junij), komemoracija na dan spomina na mrtve (1. november), prireditev ob občinskem prazniku (3. december) in prireditev ob dnevu samostojnosti in enotnosti (26. december). Pripravili smo srečanje ob sprejemu ob sprejemu veslačev iz OI in družabno srečanje ob praznovanju visokega jubileja občanke (102. leto). V letu 2008 je v občini Žirovnica potekala 1 koordinacija županov. Obiskali smo 8 občank in občanov, ki so praznovali visoki jubilej. Ob zaključku novega  leta smo obiskali občane v domovih za ostarele in omogočiti srečanje upokojencev nad 80-let. Ob državnih in občinskih praznikih smo 8 x obešali zastave ter nakupom novih zastav obnovili njihovo zalogo. V letu 2008 smo poskrbeli za novoletno okrasitev in dodatno nabavo novoletnih okraskov. Izvedena je bila 1 otvoritev ob zaključku investicije (vodohran Smokuč).

Notranja revizija

Naloge notranje revizijske službe smo v začetku leta 2008 poverili zunanji usposobljeni izvajalki. Revidirala je stanje notranjih kontrol in finančnega poslovanja občinske uprave Občine Žirovnica za leto 2007. V drugi polovici leta je začela delovati Skupna notranje revizijska služba občin Jesenice, Bohinj, Gorje, Kranjska Gora in Žirovnica, ki je konec leta začela z revizijo poslovanja občinskega Zavoda za turizem in kulturo Žirovnica, ki bo v skladu z letnim načrtom dela te službe končana v začetku leta 2009.
3. RAZVOJ

Občina je na področju razvoja opravljala naslednje naloge:

· spodbujala razvoj gospodarstva in turizma,

· spodbujala razvoj kmetijstva in podeželja,

· pripravljala strokovne podlage in dokumente za občinski, regionalni in področne razvojne strategije in programe. 

Najpomembnejše naloge na področju razvoja je izdelava strategije prostorskega razvoja občine, izdelava Razvojnega programa Občine Žirovnica 2009-2016, priprava investicijske dokumentacije za umestitev investicij in projektov v NRP, izvajanje regionalnega razvojnega programa za obdobje od leta 2008 do 2013 ter izvajanje projektov regionalnega programa. V okviru teh nalog je zelo poudarjena potreba po sodelovanju med občinami in na nivoju regije (skupni projekti za prijavno na evropska sredstva).
4. JAVNE FINANCE

Na področju javnih financ so se izvajale predvsem naloge v zvezi s pripravo in izvrševanjem proračuna ter izdelavo zaključnega računa proračuna ter skrb za premoženje občine. V ta sklop sodijo tudi vse naloge na področju računovodenja in izdelave poročil, ki se mesečno pošiljajo Ministrstvu za finance in AJPES.
Dodaten obseg dela je prineslo tudi računovodsko evidentiranje in zaračunavanje komunalnega prispevka za izgradnjo kanalizacijskega omrežja za vasi Rodine in Doslovče ter še tudi Smokuč, predvsem v delu, ki omogoča, da občani svoje obveznosti poravnavajo v več obrokih.

V okvir obveznih dokumentov, ki se letno pripravljajo na področju javnih financ sodijo:
· zaključni račun proračuna za leto 2007
· premoženjska bilanca občine za leto 2007
· 2 rebalansa proračuna za leto 2008
· poročilo o izvrševanju proračuna v prvem polletju leta 2008.
Dodatna nepredvidena naloga, ki se je opravila v letu 2008, so bila vračanja sredstev v telekomunikacijsko omrežje, v tem sklopu je bile podpisanih približno 800 poravnav, izračunane višine sredstev, ki so pripadale posameznim upravičencem, izplačilo pa je bilo izvedeno v januarju 2009.
5. GOSPODARSKE DEJAVNOSTI IN KMETIJSTVO

Drobno gospodarstvo

V okviru ukrepov za pospeševanja podjetništva so bili iz proračuna sofinancirani dejavnost Lokalnega podjetniškega centra, ki deluje v okviru RAGOR-ja, projekt Poklicnega uveljavljanja žensk ter razstava obrti in podjetništva, ki jo vsako leto organizira Območna obrtna zbornica Jesenice.

Obratovalni čas gostinskih obratov

Na podlagi 12. člena Zakona o gostinstvu mora vsak gostinec prijaviti svoj obratovalni čas pristojnemu organu lokalne skupnosti. Prijavljeni obratovalni čas mora biti v skladu s Pravilnikom o merilih za določitev obratovalnega časa gostinskih obratov in kmetij, na katerih se opravlja gostinska dejavnost. V kolikor želi gostinec poslovati v podaljšanem obratovalnem času mora pridobiti soglasje lokalne skupnosti. V letu 2008 je bilo izdano 11 odločb za obratovanje v podaljšanem obratovalnem času gostinskih obratov. 

Prodaja blaga izven prodajaln

Na podlagi 6. člena zakona o trgovini občina izdaja soglasje za prodajo blaga na premičnih stojnicah, prodajo s prodajnimi avtomati in potujočo prodajalno. V letu 2008 sta bili izdani 2 soglasji za prodajo na premični stojnici in 1 soglasje za potujočo prodajo. 
Turizem

S sofinanciranjem s strani občinskega proračuna sta bili iz proračuna sofinancirani 2 turistični prireditvi v občini (Markov sejem in Žirovniški dnevi) in prireditev Sela - Selom. Vse ostale naloge na področju turizma je izvajal Zavod za turizem in kulturo Žirovnica.
Državne pomoči - kmetijstvo

Na podlagi Pravilnika o finančnih intervencijah za ohranjanje in razvoj kmetijstva v občini Žirovnica je bil izveden javni razpis. Na razpis je v prvem razpisnem roku prispelo 15 vlog, v drugem razpisnem roku pa 1 vloga. Izdelani sta bila tudi poročili o dodeljenih državnih pomočeh in sicer posebej za pomoči po pravilu »de minimis« in posebej poročilo za pomoči dodeljene po uredbi za skupinske izjeme.
6. DRUŽBENE DEJAVNOSTI

Predšolska vzgoja

Občina na podlagi Pravilnika o plačilih staršev za program vrtca po upravnem postopku določi plačilne razrede, na podlagi katerih starši plačujejo vrtec, razliko je dolžna poravnati občina. Plačilni razredi se oblikujejo na podlagi dohodka na družinskega člana v preteklem letu, ter morebitnih posebnih dejstev in okoliščin. V letu 2008 je bilo tako izdano 131 odločb o višini plačila za program vrtca. Plačilo v vrtcih se na novo določi z novim koledarskim letom oziroma ob sprejemu otroka v vrtec. Tako določeno plačilo velja do konca leta. Če dohodek na člana oziroma socialne razmere v družini bistveno spremenijo, pa se plačilo določi na novo, upoštevaje novo stanje oziroma tekoče dohodke družine. 

Prav tako je bilo izdano soglasje k ekonomski ceni vrtca.
Osnovnošolsko izobraževanje

Občina je iz svojega proračuna zagotavljala sredstva za obratovanje in vzdrževanje šolskega prostora, hkrati pa se je v letu v letu 2008 pričelo z izgradnjo parkirišča, investicija je še v teku. Izvedeno je bilo javno naročilo za izbor projektanta za novo večnamensko dvorano pri OŠ Žirovnica. Izdelava projektov je v teku, vložena je že vloga za pridobitev gradbenega dovoljenja. Pripravljene so bile 3 prijave na različne razpise za sofinanciranje investicije, da dva od teh smo že prejeli sklepe o sofinanciranju, rezultate enega razpisa pa še čakamo.

Kultura

Dejavnost splošne knjižnice v okviru krajevne knjižnice Matije Čopa Žirovnica je potekala na podlagi Pogodbe o zagotavljanju knjižnične dejavnosti kot javne službe za območje Občine Žirovnica, ki sta jo sklenili Občinska knjižnica Jesenice in Občina Žirovnica. 

Tudi dejavnosti na področju ljubiteljske kulturne dejavnosti so potekale v skladu s sprejetimi programi, izveden je bil razpis za sofinanciranje kulturnih projektov, na katerega je prispelo 8 vlog. 

Socialno varstvo

V letu je bilo izdanih 44 odločb o priznanju pravice do enkratnega prispevka za novorojenčke s stalnim bivališčem v občini.
Tekom leta se je spremljalo izvajanje socialnovarstvene storitve pomoč na domu in preverjala ustreznost ekonomske cene storitve. 

Sproti so se obravnavali predlogi Centra za socialno delo za dodelitev enkratnih denarnih pomoči, dodeljene so bile pomoči 4 upravičencem in sicer v funkcionalni obliki.
Ostale naloge na področju socialnega varstva so se nanašale na zadeve v zvezi z izvedbo javnega razpisa za sofinanciranje humanitarnih organizacij, kjer je na razpis prispelo 18 vlog, preverjala se je upravičenost učencev do regresirane prehrane v osnovnih šolah, ter postopki v zvezi z sofinanciranjem letovanja otrok. Izveden je bil tudi program javnih del, ki se izvaja v občini Žirovnica. Poleg navedenega je bil realiziran tudi javni razpis za sofinanciranje prostočasnih aktivnosti v času šolskih počitnic za otroke in mladino, na razpis je prispelo 6 vlog. 
Šport

Na podlagi zakona o športu morajo lokalne skupnosti za vsako leto pripraviti letni program športa ter ga seveda tudi sofinancirati. Na osnovi javnega razpisa, na katerega je prispelo 10 vlog, je bil narejen izbor programov in višina sofinanciranja le-teh. Letni program športa je potrdil Odbor za negospodarstvo pri Občinskem svetu Občine Žirovnica. Z izvajalci programa so bile sklenjene tudi pogodbe o sofinanciranju programov športa. 

Zdravstvo
Na področju zdravstva je bilo v preteklem letu precej nalog predvsem v zvezi z izvajanjem proračuna, iz katerega se je plačeval prispevek za obvezno zdravstveno zavarovanja posameznikom, ki so zavarovani po 21. točki 15. člena ZZVZZ. Povprečno je bilo iz tega naslova mesečno zavarovano 55 občanov. S spremembo ZZVZZ pa so občine dobile nove naloge, saj je potrebno speljati upravni postopek in o pravici do zavarovanja odločiti z upravno odločbo, pri čemer se upošteva dohodkovni cenzus. Prav tako je potrebno po uradni dolžnosti izdati odločbe vsem zavarovancem, ki so že prijavljeni v zavarovanje.
Na osnovi pogodbe o izvajanju mrliško pregledne službe, katere izvajalec je javni zavod OZG Kranj je bilo v letu 2008 opravljeno 12 mrliških ogledov in 1 obdukcija. 
7. VARSTVO OKOLJA, GOSPODARSKE JAVNE SLUŽBE IN INFRASTRUKTURA

Ravnanje z odpadki

V letu 2008 so bila na deponiji Mala Mežakla porabljena za investicije sredstva iz amortizacije, ki so se namenila za prvi del sanacije plazu, za sanacijo ceste na deponijo ter za izdelavo študije izgradnje hale in sortirnice na Mali Mežakli. Sredstva, pridobljena iz okoljske dajatve za onesnaževanje okolja zaradi odlaganja odpadkov, sta Občina Kranjska Gora in Občina Jesenice vložili v zaključek izgradnje svojih zbirnih centrov. Občina Žirovnica je zbrana sredstva iz okoljske dajatve za leto 2008 prihranila za leto 2009, ko namerava pričeti z gradnjo svojega zbirnega centra.

Občina Žirovnica tudi v letu 2008 ni poravnala kupnin in odškodnin za zemljišče, na katerem leži deponija. Razlog je ta, da Občini Jesenice in Kranjska Gora kljub soglasju na strokovnem svetu še vedno nista pripravili dogovora o načinu ureditve lastniških razmerij na zemljišču (zaradi hitrejšega postopka za potrebe pridobitve uporabnega dovoljenja je zaenkrat na vseh zemljiščih vknjižena kot edina lastnica Občina Jesenice). Ko bo ta dogovor pripravljen in podpisan s strani vseh treh občin, bo Občina Žirovnica svoj dolg v celoti poplačala. 

Občinska uprava je vodila spomladi akcijo očiščevanja okolice in divjih odlagališč, ki so se je udeležili osveščeni občani, sodelovalo pa je tudi nekaj društev. Stanje na tem področju se izboljšuje, kritični ostajata še vedno območje Piškovcev in peskokop v bližini akumulacijskega jezera Završnica, ki sta lažje dosegljiva s prevoznimi sredstvi.

Fekalna kanalizacija

V avgustu 2008 je izbrani izvajalec Grad d.d. Bled pričel z gradnjo fekalne kanalizacije in ureditve meteorne kanalizacije v naseljih Vrba in Breznica, podjetje Dežman d.o.o. pa z obnovo vodovodne napeljave v obeh naseljih. Izgradnja je bila do konca leta v Vrbi in na Breznici že v glavnem dokončana. Preostalo je dokončanje veje kanalizacije ob regionalni cesti in cesti Vrba-Breznica ter ene veje kanalizacije, ki poteka preko travnatih površin na Breznici ter asfaltiranje cest. Investicija se je delno krila iz takse za obremenjevanje vode v letu 2008, delno iz proračunskih sredstev. 
Izbrani projektant Protim Ržišnik-Perc je nadaljeval s projektiranjem kanalizacije po celotni občini, pogodbena delavka pa s pridobivanjem služnosti za poteke tras kanalov po privatnih zemljiščih.

Meteorna kanalizacija

V okviru gradnje fekalnega kanalizacijskega omrežja v Vrbi in na Breznici se je urejala tudi meteorna kanalizacija. Poleg tega je bilo v naseljih Breg, Smokuč in Žirovnica zgrajenih nekaj novih manjših ponikovalnic za meteorno vodo in vgrajenih dodatnih dežnih rešetk na cestah.
Vodovod

Ob izgradnji kanalizacije v Vrbi in na Breznici se je obnavljal tudi vodovod skozi obe naselji. Obstoječa vodovodna napeljava je bila iz cevi slabšega materiala oz. salonita, na katerih je bilo v zadnjih letih več defektov, za potrebe požarne varnosti pa tudi premajhnega premera. Z novo napeljavo se je poleg kvalitete izboljšala še požarna varnost, saj je bilo nameščenih kar nekaj novih hidrantov.
Javna razsvetljava

Ob izgradnji kanalizacije v Vrbi in na Breznici, se je pričelo tudi z urejanjem nove napeljave javne razsvetljave in nameščanjem novih svetilk na samostojne drogove. Obstoječa javna razsvetljava je bila nameščena še na drogovih električne napeljave. 

Pokopališka in pogrebna dejavnost

V letu 2008 je bil dokončno saniran sredinski oporni zid na pokopališču Breznica. 

Javne zelenice

Na področju urejanja javnih zelenic so se opravljala redna vzdrževalna dela: košnja, sezonske zasaditve z rožami (pokopališče, spomenik talcem, cestni otok v Žirovnici, Vrba, Doslovče). Na novo sta bili z ustreznim cvetjem zasajena cestni otok pred novo avtobusno postajo v Žirovnici ter cvetlično korito ob obnovljenem vaškem koritu na Selu.
Povračilo vlaganj v komunalno opremljanje stavbnih zemljišč

V letu 2008 je bilo izdanih 27 odločb zavezancem za plačilo komunalnega prispevka za novogradnjo oz. prizidavo ali nadzidavo objekta ter 202 odločbi za naknadno opremljanje stavbnega zemljišča s kanalizacijo (Rodine).

8. UREJANJE PROSTORA

Urbanizem

V letu 2008 so bili po posebnem naročilu podjetju Domplan za potrebe Občinskega prostorskega načrta izdelani urbanistični načrti za naselja ter strokovne podlage za kmetijska zemljišča. 

Podjetje Domplan je v okviru pogodbe nadaljevalo z izdelavo Občinskega prostorskega načrta, ki bo predvidoma dokončan šele do konca leta 2009. 

Izbrani izdelovalec občinskega podrobnejšega načrta za obrtno cono je nadaljeval z njegovo izdelavo. Dokončan bo predvidoma v letu 2009, zaradi potrebne spremembe veljavnega družbenega in prostorskega plana, ki je bila zaključena v letu 2008. 
Za potrebe OPPN za obrtno-poslovno cono je izbrani projektant pričel z izdelavo idejnega projekta za izvedbo priključkov interne ceste in območja obrtne cone na regionalno cesto.
V letu 2008 je bilo občanom in drugim izdanih 96 lokacijskih informacij za gradnjo raznih objektov in 351 potrdil o namenski rabi  za promet z zemljišči. Izdanih je bilo 46 projektnih pogojev in 28 soglasij za gradnjo po Zakonu o urejanju prostora.  
V okviru geodetskih del je bila narejena geodetska odmera ceste skozi Doslovče, odmera dela javnega dobra na Bregu ter manjši deli občinskih in privatnih parcel na Breznici, namenjenih za medsebojno zamenjavo. 
9. UPRAVLJANJE Z NEPREMIČNINAMI V LASTI OBČINE

Občina Žirovnica je v letu 2008 v breme zemljišč v njeni lasti in upravljanju, gre praviloma za cestna zemljišča, podelila 6 služnostnih pravic za različne komunalne priključke, kot so vodovodni, električni, plinski... Na drugi strani je za vzdrževanje cest in druge infrastrukture v njeni upravi pridobila 3 služnostne pravice.

Kot dela kategoriziranih občinskih cest je Občina Žirovnica brezplačno pridobila v last parcele s parc. št. 160/4, 163/7 in 163/10, k.o. Žirovnica.

Za potrebe ureditve eko otoka je občina zamenjala parc. št. 618/15 s parc. št. 619/4, obe k.o. Zabreznica. 

Zaradi uskladitve zemljiškoknjižnega stanja ob objektu Breznica 1, ki je v solasti občine, je občina pridobila zemljišča s parc. št. 45/5, k.o. Doslovče.
10. PROMET

Na področju cestnega gospodarstva so se v letu 2008 podobno kot vsako leto opravljala redna vzdrževalna dela na 9,45 km lokalnih cest in 28,55 km javnih poti (skupaj 38 km občinskih cest). Dela so obsegala od pometanja, krpanja lukenj v asfaltu, popravila bankin, obrezovanja žive meje, košnje trave ob robu vozišča, nasipanja in grediranja makadamskih poti do čiščenja in popravil dežnih rešetk, ponikovalnic, obnove talnih oznak, namestitev cestnih ogledal in zamenjave poškodovanih ali ukradenih prometnih znakov. Izvedena je bila večja preplastitev asfaltne prevleke na Bregu. 
Zimska služba je obsegala postavitev kolov za označitev vozišča, redno pluženje in posipanje cest predvsem v prvi tretjini leta . 

Do jeseni je bila skoraj v celoti zaključena rekonstrukcija 1. etape I. faze izgradnje pločnika z rekonstrukcijo regionalne ceste R3-638/1131 Žirovnica – Begunje, od km 0.150 do km 0.890. Manjka samo še postavitev nekaj ograj in dokončna vzpostavitev prvotnega stanja na privatnih zemljiščih. V času rekonstrukcije ceste se je istočasno obnovila vodovodna napeljava, vgradile so se zaščitne cevi za eventualno dodatno napeljavo za potrebe telefonije ter prestavila v tla zračna napeljava elektrike. Gradnja se je izvajala v skladu s potrjenim občinskim lokacijskim načrtom skupnega pomena in sta jo na podlagi sklenjenega sporazuma v letu 2007 sofinancirali država in Občina Žirovnica skupaj.
V letu 2008 smo pričeli z dopolnjevanjem prometne signalizacije na podlagi elaborata prometne ureditve občinskih cest.
Zaključena je bila sanacija ceste ob objektu Žirovnica 40 (razširitev ceste, izdelava opornih zidov). 
Izvedena je bila sanacija oz. nadomestna gradnja kamnitega podpornega zidu v Doslovčah, pod Finžgarjevo rojstno hišo.

Na novo so bili asfaltirani trije makadamski dovozi (dva na Bregu, eden v Smokuču), razširjena in na novo asfaltirana je bila tudi cesta med Rodinami in »cesarsko cesto«. 

Urejeni sta bili dve novi parkirni mesti za železniško postajo. 

Na podlagi podpisane dvoletne tripartitne pogodbe med Republiškim zavodom za gozdove, Občino Žirovnica in GG Bled za vzdrževanja gozdnih cest, so bila izvedena redna vzdrževalna dela na gozdnih cestah v naši občini (grediranje, nasipanje, čiščenje dražnikov, nameščanje novih, ipd.) s poudarkom na vzdrževanju ceste do Valvazorjevega doma in Smokuške planine. Zato sta se v letu 2008 asfaltirala dva problematična odseka na cesti proti Smokuški planini.
Za zapore ceste – delne ali v celoti - je bilo izdano 16 dovoljenj ter 11 soglasij oz. dovoljenj za uporabo javnih površin.

11. STANOVANJSKO GOSPODARSTVO

V letu 2008 ni bilo izvedenih večjih vzdrževalnih del na oz. v obeh občinskih objektih (Zabreznica 5, Moste 78). Občina Žirovnica je sporazumno prekinila pogodbo z Dominvest – NSO Jesenice za gospodarjenje in upravljanje s stanovanji in sklenila novo pogodbo za upravljanje z izbranim izvajalcem Stanovanjskim podjetjem z Raven na Koroškem.

12. ZAŠČITA IN REŠEVANJE

Na področju zaščite in reševanja je občina zagotavljala javno gasilsko službo in izvajala aktivnosti za vzpostavitev, opremljanje in usposabljanje enot civilne zaščite. 

Za zagotovitev javne gasilske službe je občina zagotavljala sredstva za delovanje GARS Jesenice, Gasilske zveze Jesenice in prostovoljnih gasilskih društev Smokuč in Zabreznica. Nadaljevala je z izvajanjem plana opremljanja in usposabljanja v skladu s predpisanim normativom za usposobljenost in opremljenost gasilskih enot do leta 2009. Za PGD Smokuč je Občina zagotovila sredstva za obnovo in prizidavo Gasilskega doma Smokuč, ki je bila začeta v letu 2008 in bo zaključena v letu 2009.

V letu 2008 se je ekipa za prvo pomoč CZ usposabljala za regijsko preverjanje znanja, kjer je dosegla sedmo mesto. Temeljnega usposabljanja se je že v letu 2007 udeležila polovica članov ekipe za reševanje, druga polovica pa bi se ga morala v letu 2008. Do tega ni prišlo, ker je nova uredba o organiziranju, opremljanju in usposabljanju enot za zaščito, reševanje in pomoč bistveno zmanjšala število in številčnost enot CZ, kar je za Občino Žirovnica pomenilo ukinitev poverjenikov za CZ, ekipe za dekontaminacijo in ene ekipe za reševanje. Tudi ekipa prve pomoči po novi uredbi za našo občino ni več obvezna, vendar jo bomo v isti sestavi obdržali, ker je občina glede na število prebivalcev praktično na meji, nad katero je ekipa za prvo pomoč obvezna. 
Občina je na področju zaščite in reševanja podpirala delo društev, ki delujejo v javnem interesu na področju zaščite in reševanja in sicer: Slovenske katoliške skavte - skavtski steg Pod svobodnim soncem, Društvo Gorske reševalne službe Radovljica, Društvo za podvodne dejavnosti Bled in Radio klub Lesce. 

13. INŠPEKCIJSKO NADZORSTVO

Občina je v letu 2008 soustanovila skupni organ Medobčinski inšpektorat in redarstvo občin Jesenice, Gorje, Kranjska Gora in Žirovnica, ki bo začel dejansko delovati v letu 2009, ko bo kadrovsko popolnjen. Predviden je en inšpektor za ceste in en inšpektor za turizem.

14. OBČINSKO REDARSTVO

Občinska uprava je izvajala svoje pristojnosti, ki jih ima občinski redar preko organa skupne občinske uprave Občine Jesenice in Občine Žirovnica. Občinski redar je predvsem opozarjal na nepravilnosti in kršitve predpisov o varnosti cestnega prometa ter javnega reda in miru. 
Občina je v letu 2008 soustanovila skupni organ Medobčinski inšpektorat in redarstvo občin Jesenice, Gorje, Kranjska Gora in Žirovnica, ki bo začel dejansko delovati v letu 2009, ko bo kadrovsko popolnjen. Za območje vseh občin so predvideni vodja službe in trije redarji.

15. POROČILO O DOSEŽENIH CILJIH IN REZULTATIH NEPOSREDNEGA UPORABNIKA

Poročilo o doseženih ciljih dajemo po vrstah nalog in pristojnosti neposrednega proračunskega uporabnika in sicer glede izvrševanja upravnih, izvršilnih nalog, sodelovanja pri oblikovanju politik razvoja posameznih področij, razvojnih nalog in razvoja gospodarskih javnih služb. 

Upravne naloge 

Občinska uprava je v predpisanih rokih vodila upravne postopke na podlagi zakonov, podzakonskih aktov ter občinskih predpisov. Stanje smo izboljševali in ga skušamo še izboljšati v korist občanov s skrajševanjem rokov reševanja vlog, pridobivanjem podatkov iz uradnih evidenc, informiranjem občanov glede postopkov in pravic in tudi maksimalnim prilagajanjem strankam glede obratovalnega časa.
Izvršilne naloge 

Izvedeni so bili vsi postopki javnih razpisov za dodelitev proračunskih sredstev po sprejetih programih in vsi postopki javnih naročil za izvedbo investicij in nabav. 

Med izvršilne naloge prištevamo tudi izvajanje projektov in investicij, za katere so bila sredstva zagotovljena v proračunu.  Vsi zastavljeni cilji so bili ali doseženi ali so se izvajali postopki za dosego teh ciljev. 
Sodelovanje pri oblikovanju politik razvoja posameznih področij

Občinska uprava je pripravila večino aktov, predvidenih s programom dela Občinskega sveta za leto 2008. Nismo pripravili občinskega programa varnosti, ker bo ta program izdelal skupni organ, ki je pristojen za področje občinskega redarstva. Na področju urejanja prostora niso bili sprejeti predvideni odloki, ker se je med letom spremenila zakonodaja, na podlagi katere je bilo potrebno postopke spremeniti in pripraviti tudi več podlag in dokumentov, ki so podlaga za nove prostorske akte, občinski prostorski načrt in občinski podrobni prostorski načrt za obrtno cono. Občinski stanovanjski program kot poseben dokument ni bil izdelan, zaradi izredno nizkih sredstev za ta namen je program opredeljen znotraj proračuna za posamezno nalogo. Zaradi nedodelanih strokovnih podlag, kadrovskih zamenjav niso bili pripravljeni odlok o razglasitvi kulturnih spomenikov – spremembe, odlok o določitvi območij in objektov za izvedbo vzdrževalnih del in akt o urejanju režima v Završnici.

Dosežene cilje pri pridobivanju zunanjih, evropskih in državnih virov, ocenjujemo kot zelo uspešne. Dejstvo je, da je glede na merila Gorenjske regije za dodeljevanje regionalnih spodbud, občina izkoristila relativno velik delež svojih predvidenih pravic. 

Razvojne naloge 

Občinska uprava je spremljala stanje na posameznih področjih, ki so v pristojnosti občine in skrbela za njihov razvoj v skladu s sprejeto politiko občine. V tem okviru je spremljala izvajanje nalog izvajalcev javnih služb (javnih podjetij in javnih zavodov, katerih ustanoviteljica ali soustanoviteljica je Občina Žirovnica) preko poslovnih poročil in programov dela, soglasij k izplačilu enkratnih letnih nagrad direktorjem in sprejemanjem cen. Občina je zasledovala cilje dolgoročnega razvojnega načrta na vseh področjih, oblikovala izvedbene načrte in jih tudi uspešno uresničevala.  

Izvajanje in razvoj gospodarskih javnih  služb. 

Občina je preko izvajalcev gospodarskih javnih služb izvajala vse gospodarske javne službe, ki so v njeni pristojnosti na relativno visokem standardu. 
Občina je nadaljevala tudi s programom dograjevanja in posodabljanja komunalne infrastrukture (kanalizacija, vodovod, javna razsvetljava, ceste), hkrati so se nadaljevale aktivnosti pri pridobivanju dokumentacije za postopke priprave skupnih projektov na nivoju Gorenjske za kandidiranje na sredstva EU (kohezijski sklad in strukturni skladi). 
Z občino Radovljica je podpisano pismo o nameri o izvajanju storitve odvajanj in čiščenja odplak na CČN Radovljica za 5.000 PE, to je za celotno občino Žirovnica.
V letu 2008 je bila na podlagi sprememb SRS 35, ki ukinja sredstva v upravljanju, na občino Žirovnica prenesena komunalna infrastruktura (vodovod, kanalizacija, odlagališče Mala Mežaklja) ter podpisane najemne pogodbe za navedeno infrastrukturo z JKP Jeko-in d.o.o. Jesenice.
Ni bil pa še dosežen dogovor v zvezi z ureditvijo odnosov med solastnicami, občinami Jesenice, Kranjska Gora in Žirovnica, glede lastništva in upravljanja Čistilne naprave Jesenice.
Leopold Pogačar

